Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: − Értékpapír-sorozat: a tõkepiacról szóló 2001. évi CXX. törvényben ekként meghatározott fogalom.
Paragraph Index: 365

02. tábla: Nem-rezidens tulajdonban lévõ értékpapírok állománya tulajdonosi szektorok szerint A 02. tábla a befektetési vállakozások nem rezidens ügyfelei tulajdonában lévõ negyedév végi értékpapír-állományokat tartalmazza tulajdonosi szektor szerinti bontásban. Az egyes oszlopokban lévõ mezõk tartama: a/ Az értékpapír-azonosító címû oszlop az adott értékpapírhoz rendelt ISIN-kódot tartalmazza, vagy ha az értékpapírnak nincs ISIN-azonosítója, akkor a PSZÁF-kódot. Ha az értékpapír Felügyeleti-kóddal sem rendelkezik akkor „111”-et kell a mezõbe írni. b/ Az értékpapír pontos nevét kell megadni. Letéti igazolások esetében a névben a típust (ADR, EDR, GDR stb.) is fel kell tüntetni. c/ A részesedést megtestesítõ értékpapírok esetén a DB kódjelet (darab), a hitelviszonyt megtestesítõ papíroknál a papír denominációjának deviza ISO-kódját tartalmazza (az I.4. c. pontban leírtak figyelembevételével). A letéti igazolásokat a mögöttes értékpapír mennyiségi egységében kell megadni. (Ez a gyakorlatban azt jelenti, hogy a letéti igazolásokat darabban kell közölni, hiszen nem jellemzõ, hogy hitelviszonyt megtestesítõ értékpapír lenne a mögöttes letét.) d/ Az összes állomány megegyezik az e, f….., n oszlopok összegével: d=e+f+ +n. e-tõl n-ig/ Az adatszolgáltató nem-rezidens ügyfelei tulajdonában lévõ értékpapír-állományok, megbontva a tulajdonosok szektorai szerint. A szektorok meghatározásánál a jelen melléklet I/A/4. pontjában található tartalmi besorolást kell követni a nem-rezidens szervezetek intézményi szektorokba való besorolásakor.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes